नई दिल्ली: जंगल से घिरे गांवों में जंगली जानवरों का घुस आना आम बात है. इन इलाकों में जानवरों की धमक की वजह से इंसानों की जिंदगी पर खतरा बना रहता है और डरे हुए लोग खुद को बचाने के लिए कई बार इन जानवरों पर हमला भी कर देते हैं. हालांकि हाल ही में गुजरात गिर नेशनल पार्क से सटे अमरेली जिले के एक गांव में एक अलग ही नजारा देखने को मिला. एक शेरनी भटकती हुई इस गांव में पहुंच गई और यहां एक सूखे कुएं में गिर गई. स्थानीय लोगों ने वन विभाग को शेरनी के गिरने की सूचना देने के साथ-साथ शेरनी को कुएं से बाहर निकालने में उनकी मदद भी की. शेरनी को बाहर निकालने के लिए कुएं में रस्सी से बांधकर एक खटिया उतारा गया था.